Diari Oficial de la Generalitat Valenciana


Sumari del DOGV 2214, del 24-02-1994 (1994/830643)

ORDRE de 17 de febrer de 1994, de la Conselleria de Medi Ambient, per la qual es convoquen subvencions per a la realització d'activitats de voluntariat ambiental.
------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/02/17/(2)/dof/vci/html**

### Dades del document

Número de DOGV
:   2214

Data del DOGV
:   24-02-1994

Secció del DOGV
:   DISPOSICIONS GENERALS

Número del document
:   1994/830643


Data del document
:   17-02-1994

Organisme emissor
:   Conselleria de Medi Ambient

Tipus de document
:   Ordre

ORDRE de 17 de febrer de 1994, de la conselleria de Medi Ambient, per la qual es convoquen subvencions per a la realització d'activitats de voluntariat ambiental. [94/1177]  
La conservació dels valors ambientals del nostre territori s'ha convertit en un dels objectius prioritaris de la nostra societat, fet pel qual hi ha per part de les distintes associacions una inquietud per participar en activitats de voluntariat que contribuesquen al desenvolupament d'actituds positives cap al nostre patrimoni natural.  
El foment de la participació ciutadana en les tasques de promoció i protecció de les forests és un dels objectius de la Llei 3/1993, Forestal de la Comunitat Valenciana.  
Conscient de les iniciatives que des de diferents col·lectius han sorgit en favor d'un voluntariat que puga contribuir a la promoció i protecció de parcs i paratges naturals, i també a la defensa de les forests o terrenys forestals davant del risc d'incendis, la Conselleria de Medi Ambient té el propòsit de donar suport a les activitats que en aquestes matèries proposen associacions i entitats sense ànim de lucre.  
Per aquesta raó, a proposta de les direccions generals de Recursos Forestals i de Conservació del Medi Natural,  
ORDENE  
Primer  
La Conselleria de Medi Ambient, dins dels límits pressupostaris aprovats amb aquesta finalitat, concedirà subvencions a les associacions i entitats sense ànim de lucre de la Comunitat Valenciana per a la realització de les activitats de voluntariat ambiental següents:  
- Camps de treball encaminats de forma específica a la promoció, la protecció i la millora dels parcs i paratges naturals de la Comunitat Valenciana.  
- Protecció i promoció de les forests o terrenys forestals de la Comunitat Valenciana, amb especial atenció a la prevenció d'incendis forestals.  
Segon  
Les subvencions per a activitats dels camps de treball en parcs i paratges naturals seran concedides a càrrec de la línia pressupostaria 853 del programa 442.30, per un import màxim de 15 milions de pessetes.  
Les subvencions per a activitats de protecció i promoció de les forests, amb especial atenció a la prevenció d'incendis forestals, seran concedides a càrrec de la línia pressupostaria 1337 del programa 442.40, per un import màxim de 70 milions de pessetes.  
Les subvencions podran finançar fins al cent per cent dels projectes pressupostats.  
Tercer  
1. Podran sol·licitar les subvencions les associacions i entitats sense ànim de lucre de la Comunitat Valenciana que tinguen entre els seus fins estatutaris la defensa i la conservació de la naturalesa i l'educació ambiental, i també les organitzacions sindicals.  
2. Seran objecte de subvenció els projectes d'activitats de voluntaris que puguen contribuir a la consecució d'alguns d'aquests objectius:  
- La promoció, la protecció i la millora dels parcs i paratges naturals de la Comunitat Valenciana mitjançant el foment de la conservació, protecció o restauració d'espais o elements del medi natural i les actuacions per a la millora i conservació d'espais naturals i recuperació i protecció de flora i fauna silvestres; aquestes accions es dirigiran de forma prioritària al control i la informació de visitants, al compliment per part d'aquests de les distintes normes aplicables i a la neteja de residus.  
- Conservació, protecció i promoció de forests o terrenys forestals mitjançant accions dirigides al control i a la informació de visitants, al control del compliment de les distintes normatives ambientals aplicables i, de forma prioritària, a la prevenció i la vigilància d'incendis forestals.  
3. Les activitats de camps de treball a parcs i paratges naturals hauran de realitzar-se a qualsevol de les zones que s'especifiquen en l'annex I d'aquesta ordre.  
Per als projectes de voluntariat dirigits a la protecció i promoció de les forests o els terrenys forestals, tindran preferència els que es desenvolupen a zones de dalt valor forestal.  
4. Les activitats en camps de treball es duran a terme en períodes quinzenals entre l'1 de juliol i el 31 d'agost de 1994.  
Les activitats encaminades a la protecció i promoció de les forests es desenvoluparan entre l'1 de juny i el 15 d'octubre de 1994, i hauran de durar almenys un mes.  
Quart  
Les sol·licituds, que hauran d'adaptar-se al model de l'annex II, es podran presentar al Registre General de la Conselleria de Medi Ambient (carrer de l'Arquitecte Alfaro, 39, CP 46445, València) o als registres de les direccions territorials de la Conselleria de Medi Ambient a Alacant, Castelló de la Plana i València, i també en la forma prevista en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El termini és d'un mes, comptador des de l'endemà de la publicació d'aquesta ordre en el Diari Oficial de la Generalitat Valenciana.  
A les sol·licituds, cal adjuntar-hi la documentació següent:  
- Els estatuts de l'associació o entitat sol·licitant.  
- L'imprès d'alta a tercers per a pagaments de la Generalitat Valenciana, segellat per l'entitat bancària.  
- La memòria de les activitats realitzades por l'entitat en l'àrea de conservació de la naturalesa durant 1993 o anys anteriors.  
- El projecte d'activitats proposat, el qual haurà d'incloure les característiques següents: personal responsable i currículum d'aquest, infraestructures, àmbit de desenvolupament, periodicitat i descripció de les activitats, activitats prèvies de formació dels participants, pressupost i aportació de l'entitat i dels participants.  
- El pressupost detallat, per conceptes, de les despeses del projecte i dels ingressos (quotes dels participants, aportacions de l'entitat, patrocinadors), si n'hi ha.  
Cinquè  
La valoració i selecció de les instàncies l'efectuarà una comissió integrada per:  
- El director general de Recursos Forestals.  
- El director general de Conservació del Medi Natural.  
- El director de l'Institut Valencià de la Joventut (IVAJ).  
- Els directors territorials de la Conselleria de Medi Ambient.  
- Un representant de la Secretaria General de la Conselleria de Medi Ambient.  
- Un representant del Consell de la Joventut.  
Aquesta comissió elevarà la proposta al conseller, el qual dictarà la resolució definitiva de concessió de les ajudes; aquesta resolució serà publicada en el Diari Oficial de la Generalitat Valenciana i es notificarà a les persones interessades.  
Contra aquesta resolució de concessió i denegació d'ajudes, podrà interposar-s'hi un recurs contenciós administratiu davant el Tribunal Superior de Justícia de la Comunitat Valenciana en el termini de 2 mesos, comptadors des de la publicació en el Diari Oficial de la Generalitat Valenciana, de conformitat amb el que disposen els articles 58 i següents de la Llei de la Jurisdicció Contenciosa Administrativa, de 26 de desembre de 1956 (BOE número 363, de 27 de desembre de 1956), després de la comunicació prèvia a la Conselleria de Medi Ambient, segons disposa l'article 110.3 de la Llei 30/1992, de 26 de novembre.  
Sisè  
Per a la concessió de subvencions, la comissió haurà de tenir en compte els criteris de valoració següents:  
a) Experiència prèvia documentada en activitats de voluntariat, suficientment documentada.  
b) Implantació de l'associació als voltants del territori on es projecte realitzar l'activitat.  
c) Interès de les activitats proposades, i dels períodes i característiques d'aquestes.  
d) Viabilitat tècnica i financera del projecte.  
Setè  
El pagament de les ajudes s'efectuarà segons el règim següent:  
- El 40 per cent de l'import de la subvenció es lliurarà una vegada concedida i acceptada l'ajuda.  
- El 20 per cent es pagarà després de l'aportació i comprovació de la documentació justificativa de l'efectivitat i de la correcta aplicació de la suma lliurada a l'actuació objecte de la subvenció.  
- La Generalitat Valenciana pagarà la resta quan el beneficiari justifique el compliment de les actuacions que s'havien convingut i el pagament de la totalitat de les despeses originades per les activitats subvencionades.  
Vuitè  
1. Els beneficiaris de les subvencions estaran obligats a:  
a) Acceptar les normes fixades en aquesta convocatòria, i aquelles que la Direcció General de Recursos Forestals o la Direcció General de Conservació del Medi Natural establesquen per al desenvolupament i seguiment de l'ordre.  
b) Nomenar un director tècnic del projecte i un animador intendent.  
c) Subscriure una assegurança d'accidents i responsabilitat civil que cobresca tant el personal voluntari com tercers.  
d) Comunicar les modificacions que es produesquen en el desenvolupament del projecte subvencionat.  
e) Presentar, una vegada acabades les activitats, una memòria que incloga la totalitat del projecte realitzat i els resultats aconseguits.  
f) Admetre la presència del personal designat per la Conselleria de Medi Ambient per a supervisar i coordinar les activitats.  
g) Qualsevol anunci, material imprès o publicació de la activitat i el material de difusió complementari que es distribuesca entre els visitants, haurà de tenir l'autorització prèvia de la Conselleria de Medi Ambient i, qual calga, hi haurà de figurar, com també en les publicacions resultants dels treballs, que s'han fet amb una subvenció d'aquesta Conselleria.  
h) La submissió a les actuacions de control financer en relació amb la subvenció concedida que correspon a l'Intervenció General de la Generalitat Valenciana.  
Comunicar a la Conselleria de Medi Ambient l'obtenció de qualsevol altra ajuda o subvenció per a la mateixa finalitat, procedent de qualssevol altres administracions o ens públics.  
i) Tota alteració de les condicions tingudes en compte per a la concessió de la subvenció i, en qualsevol cas, l'obtenció concurrent d'altres subvencions o ajudes concedides per altres administracions o ens públics o privats, podrà donar lloc a la modificació de la resolució de concessió.  
2. La documentació per a la justificació s'haurà de presentar abans de l'1 de novembre de 1994.  
3. La Conselleria de Medi Ambient podrà, si ho considera convenient, anul·lar totalment o parcialment la subvenció atorgada quan l'activitat no es faça d'acord amb el projecte que fou objecte de subvenció o no estiga justificada convenientment segons aquesta convocatòria.  
DISPOSICIONS FINALS  
Primera  
Es delega el director general de Recursos Forestals per a l'autorització del pagament de les subvencions incloses en el programa 442.40, de protecció i promoció de les forests i terrenys forestals.  
Segona  
Es delega la directora general de Conservació del Medi Natural per a l'autorització del pagament de les subvencions incloses en el programa 442.30, per a l'execució d'activitats als camps de treballs en parcs i paratges naturals.  
Tercera  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 17 de febrer de 1994  
El conseller de Medi Ambient  
EMÈRIT BONO I MARTÍNEZ  
ANNEX I  
Zones en les quals es desenvolupen els projectes de parcs i paratges naturals:  
- Parc Natural del Montgó (Alacant)  
- Paratge Natural de les Salines de la Mata i Torrevella (Alacant)  
- Parc Natural del Penyal d'Ifach (Alacant)  
- Parc Natural del Carrascar de la Font Roja (Alacant)  
- Paratge Natural del Desert de les Palmes (Castelló de la Plana)  
Sol·licitud de subvencions per a la realització d'activitats de voluntariat ambiental, Ordre de 17 de febrer de 1994, de la Conselleria de Medi Ambient.  
Sol·licitant  
Nom: ............................ Cognoms: ..........................................  
En representació de: ..................................................................  
amb domicili social a: ...............................................................  
Municipi: ..................... Província: .........................................  
Codi postal: ................. Tel.: .................................  
SOL·LICITE la concessió de les ajudes convocades per aquesta Ordre i amb aquest fi adjunte la documentació exigida en la convocatòria.  
 q Fotocòpia compulsada dels estatuts  
 q Memòria d'activitats anteriors  
 q Projecte d'activitats que es faran objecte de la convocatòria  
 q Pressupost detallat dels ingressos i les despeses per a l'activitat objecte de la subvenció  
Tipus d'activitat per a la qual sol·licita la subvenció  
 q Promoció, protecció i millora dels parcs i paratges naturals de la Comunitat Valenciana  
 q Conservació, protecció i promoció de forests o terrenys forestals  
Títol del projecte que es presenta: ..........  
..........  
Paratge o zona d'actuació: ..........  
..........  
..........  
..........  
..........  
Objectius concrets que es pretenen cobrir amb el projecte que es presenta ..........  
..........  
..........  
..........  
..........  
..........  
Cost total del projecte: .........  
 \_\_\_\_\_\_\_\_\_\_\_\_\_ , \_\_\_\_ de \_\_\_\_\_\_\_\_\_ 1994  
 (Nom)  
CONSELLERIA DE MEDI AMBIENT


Còpia Permalink ELI